Internetpioner Frank Ludvigsen investerer i Bapoon.dk - Trendsonline.dk
Internetpioner Frank Ludvigsen investerer i Bapoon.dk
Igen sker der spændende nye tiltag hos det danske startup Bapoon.dk , der formidler ledige frisørtider. Ny investor bliver partner i den fremstormende århusianske iværksættervirksomhed Bapoon.dk, der formidler ledige frisørtider. Den nye investor er Frank Ludvigsen, direktør i Den Blå Avis gennem 25 år. Bapoon.dk lancerede i oktober 2012, og hos Trendsonline.dk har vi fulgt
Igen sker der spændende nye tiltag hos det danske startup Bapoon.dk , der formidler ledige frisørtider. Ny investor bliver partner i den fremstormende århusianske iværksættervirksomhed Bapoon.dk, der formidler ledige frisørtider. Den nye investor er Frank Ludvigsen, direktør i Den Blå Avis gennem 25 år.
Bapoon.dk lancerede i oktober 2012, og hos Trendsonline.dk har vi fulgt det spændende nye startup lige siden.
Allerede nu melder selskabets anden investor sig på banen. Frank Ludvigsen førte Den Blå Avis frem til et salg til amerikanske eBay for 2,2 milliarder kroner. Siden han forlod dba.dk, har han investeret i flere startups. Og senest Bapoon.dk.
”Jeg har oplevet en enorm tro og vilje hos virksomhedens stiftere. Det overbeviste mig hurtigt om, at de vil komme til at lykkes med deres mission. Forretningen i Bapoon.dk bygger på et simpelt behov. Jeg er imponeret over, hvor langt virksomheden allerede er kommet,” siger Frank Ludvigsen.
Stifterne er meget begejstrede for deres nye investor:
”Frank har gjort et fantastisk arbejde i opbygningen af Den Blå Avis, og han er én af internettets ægte pionerer med lancering af dba.dk helt tilbage i 1995. Vi har stor respekt for det, Frank har gjort og ser meget frem til at kunne trække på hans erfaring, know how og netværk,” siger Nicolai Dam Jensen, som er selskabets CEO.
Som nævnt, har vi hos Trendsonline.dk fulgt Bapoon.dk siden dets opstart – læs bl.a.:
Fuld fart på Bapoon.dk og Bapoon.dk formidler ledige frisørtider i hele landet